**201028**

**Пауыл. Екіншісі**

***«Мен яһудимін, Кіликияның Тарс қаласында тудым, ал осы қалада өсіп, атақты Гамалиелден тыңғылықты тәлім алдым. Ата-бабаларымыздың Таурат заңын мұқият сақтай отырып, осы тұрған өздеріңіз сияқты Құдайдың құрметі үшін жан-тәніммен ұмтылдым.»***

***(Елшілердің істері 22:3)***

Пауылдың ең жылы әрі әсерлі хаттарының бірі - оның Філіппіліктерге жазған хаты. Бұл хатта Пауыл, менің ойымша, сенімнің қайнар көзі мен өмірінің құпиясын ашты. Ол былай деп жазды: «Бауырластарым, мен бұл мақсатқа жеттім деп санамаймын. Істеп жүргенім бір-ақ нәрсе: өткен нәрселерді ескермей, алдымдағы бәйгеге қарай жан сала жүгіріп келемін. Құдайдың сыйына — Оның Мәсіх Иса арқылы шақырған көктегі өміріне ие болу үшін көздеген мақсатты қуып жүрмін.» (Філіпілікт. хат 3:13-14) Ол өз өмірінің құпиясын үш сөзбен ашты: зейін қою, ұмытшақтық және күту.

Зейін қою. Бұл бір мақсатты таңдау. Он шақты емес, тіпті екі емес, тек бір ғана мақсат. Егер кез-келген адам өзінің алдына нақты мақсат қоймаса, ештеңеге қол жеткізе алмайды. Рухани өмірде де зейін қою өте маңызды. Иса былай деді: «Ешкім екі қожайынға бірдей қызмет ете алмайды. Өйткені ол біреуін екіншісінен артық көріп, соған бағышталады, ал екіншісіне немкетті қарайтын болады. Сол сияқты, сендер де Құдайға және байлыққа бірдей бағышталып қызмет ете алмайсыңдар!» (Матай 6:24)

Пауылдың «өткен нәрселерді ескермеу» деген сөзі - өткенді даналықпен ұмыту дегенді білдіреді. Сәтсіздіктеріңізді ұмытыңыз, олар сізге зиян тигізеді. Жеңістеріңізді ұмытыңыз, олар жай ғана тарихта қалатын нәрсе. Шығындарыңызды ұмытыңыз, олар сізді жарақаттайды.

Оның нәтижелі қызметі құпиясының үшінші қасиеті - бір нәрсені күту және соған дайындалу. Елші Пауыл «алдымдағы бәйгеге қарай жан сала жүгіріп келемін» деп жазғанда, күту және дайындалу деген сөздерді есте ұстаған. Ол өмірді - жүгірумен, ал әлемді - жүлде үшін таласатын спортшылармен салыстыра отырып, өз заманының ой-өрісін көрсетті. Пауылда, Құдайдан бас тартуы туралы ойы болған жоқ. Ол өз ісіне адал болды. Ол өткен нәрселерді ескермеді. Пауылда, бір ғана жол болды - Құдайдың жолы.

Шешім қабылдаған кезде бір ғана жол бар екенін және сол жол Құдайдан келетінін есте ұстаған жөн. Зейін қою, ұмытшақтық және күту - ұлы өмірдің құпиясын құрайтын үш қасиет. Оларды өз өміріңіздің құпиясына айналдырыңыз.